હાલમાં પોલીસે ચારેય બાળકો વિરુદ્ધ પૉક્સો એક્ટ હેઠળ કેસ દાખલ કર્યો છે. પાલીસ દ્વારા બાળકોની પૂછપરછ કરવામાં આવી રહી છે. આ મામલો કાનપુરનાં મહારાજપુર પોલીસ સ્ટેશનનો છે. પોલીસ અધિકારી રાકેશ મૌર્યએ જણાવ્યું કે આ ઘટના શનિવાર ૩૦ જૂનની છે. જ્યારે બાળકીનાં પિતાએ ૨ જુલાઈનાં રોજ પોલીસમાં આ અંગે ફરિયાદ નોંધાવી હતી. બાળકીનાં પિતાએ જણાવ્યું હતું કે તેમને બાળકી ખેતરોમાંથી અર્ધબેભાન હાલતમાં મળી હતી. બાળકી હોશમાં આવી ત્યારે એણે જે જણાવ્યું તેનાંથી પરિવારનાં સૌ કોઈ દંગ રહી ગયાં. મૌર્યએ જણાવ્યું કે ચારમાંથી એક આરોપીની ઉંમર ૧૨ વર્ષ છે જ્યારે અન્ય ત્રણ આરોપીઓની ઉંમર ૬થી ૧૦ વર્ષ વચ્ચેની છે.